รฟม. ปรับเวลาให้บริการรถไฟฟ้า MRT สายสีน้ำเงิน สายสีม่วง  1 พฤศจิกายน 2564
นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย  หรือ รฟม. เปิดเผยว่า เพื่อให้งานบริการระบบขนส่งสาธารณะสอดคล้องกับนโนยบายรองรับการเปิดประเทศ รฟม. และบริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ผู้ให้บริการรถไฟฟ้ามหานคร (รถไฟฟ้า MRT) สายเฉลิมรัชมงคล (MRT สายสีน้ำเงิน) ซึ่งมีแนวเส้นทางอยู่ในกรุงเทพมหานคร และเป็นพื้นที่นำร่องด้านการท่องเที่ยวจะเริ่มเปิดให้บริการเวลา 06.00 น.- 24.00 น. ตามปกติ ตั้งแต่วันที่ 1 พฤศจิกายน 2564 เป็นต้นไป สำหรับรถไฟฟ้ามหานคร สายฉลองรัชธรรม (MRT สายสีม่วง) ซึ่งมีแนวเส้นทางบางส่วนอยู่ในจังหวัดนนทบุรี นอกพื้นที่นำร่องด้านการท่องเที่ยวจะยังคงเปิดให้บริการเวลา 05.30 น.- 23.00 น. โดยรถไฟฟ้าขบวนสุดท้ายถึงสถานีปลายทางเวลา 23.00 น.จนกว่าจะมีประกาศเปลี่ยนแปลงในส่วนของอาคารและลานจอดแล้วจรของ รฟม. มีการปรับเวลาให้บริการให้สอดคล้องตามการให้บริการของรถไฟฟ้าสายต่างๆ และตามเขตพื้นที่ โดยที่จอดรถในแนวสายทางรถไฟฟ้า MRT สายสีน้ำเงิน ซึ่งอยู่ในกรุงเทพมหานคร พื้นที่นำร่องด้านการท่องเที่ยวเริ่มเปิดให้บริการเวลา 05.00 น.– 01.00 น. ตามปกติ ตั้งแต่วันที่ 1 พฤศจิกายน  2564 เป็นต้นไป ประกอบด้วย อาคารจอดแล้วจร จำนวน 4 อาคาร ที่สถานีลาดพร้าว สถานีศูนย์วัฒนธรรมแห่งประเทศไทย สถานีหลักสอง (2 อาคาร) และลานจอดแล้วจร จำนวน 10 ลาน ที่สถานีรัชดาภิเษก สถานีห้วยขวาง สถานีศูนย์วัฒนธรรมแห่งประเทศไทย (2 ลาน) สถานีพระราม 9 สถานีเพชรบุรี สถานีสุขุมวิท สถานีศูนย์การประชุมแห่งชาติสิริกิติ์ (2 ลาน) และสถานีสามย่านที่จอดรถในแนวสายทางรถไฟฟ้า MRT สายสีม่วง ซึ่งอยู่ในจังหวัดนนทบุรี นอกพื้นที่นำร่องด้านการท่องเที่ยว ยังคงเปิดให้บริการเวลา 05.00 น.– 23.00 น. จนกว่าจะมีประกาศเปลี่ยนแปลง ประกอบด้วย อาคารจอดแล้วจร จำนวน 4 อาคาร ที่สถานีคลองบางไผ่ สถานีสามแยกบางใหญ่ สถานีบางรักน้อยท่าอิฐ และสถานีแยกนนทบุรี 1ลานจอดแล้วจรสถานีเคหะฯ ในแนวสายทางรถไฟฟ้าสายสีเขียว ช่วงแบริ่ง – สมุทรปราการ ซึ่งอยู่ในจังหวัดสมุทรปราการ (นอกพื้นที่นำร่องด้านการท่องเที่ยว) ยังคงเปิดให้บริการเวลา 05.00 น.– 23.00 น. จนกว่าจะมีประกาศเปลี่ยนแปลงที่จอดรถในแนวสายทางรถไฟฟ้าสายสีเขียว ช่วงหมอชิต – สะพานใหม่ – คูคต แบ่งเป็น อาคารจอดแล้วจรสถานีแยก คปอ. ซึ่งอยู่ในกรุงเทพมหานคร (พื้นที่นำร่องด้านการท่องเที่ยว) เริ่มเปิดให้บริการเวลา 05.00 น.– 01.00 น. ตามปกติ ตั้งแต่วันที่ 1 พฤศจิกายน 2564 เป็นต้นไป และอาคารจอดแล้วจรสถานีคูคต ซึ่งอยู่ในจังหวัดปทุมธานี (นอกพื้นที่นำร่องด้านการท่องเที่ยว) ยังคงเปิดให้บริการเวลา 05.00 น.– 23.00 น. จนกว่าจะมีประกาศเปลี่ยนแปลงอย่างไรก็ดี รฟม. และ BEM ยังคงดำเนินการตามมาตรการป้องกันการแพร่ระบาดเชื้อไวรัสโควิด-19 ในระบบรถไฟฟ้า MRT ทั้งสองสายอย่างเข้มงวด